google/wiki40b huggingface dataset:
Absalon

Liv

Absalon ble biskop i Roskilde i 1158, og erkebiskop i Lund i 1177 (dagens Sverige, men i datidens Danmark). I denne egenskap utviklet han benediktinerklosteret i Sorø, som hans far hadde grunnlagt, til et velstående cistercienserkloster. I dag er klosterkirken den eneste delen av klosteret som er bevart intakt. I Sorø Akademi, som er bygd integrert i klosterbygningene, finnes rester av murverk fra klostertiden. 
Han fikk i 1167 landsbyen Hafn (senere København) av kongen. Der bygde han en borg på en holme ute i vannet. Rester av Absalons borg ligger fortsatt under Christiansborg. Det sies at Absalon også grunnla København, men dette er en myte.
Absalon hjalp Valdemar den store med å innta vendernes Rügen (blant annet deres faste borg Arkona) og deler av Pommern i 1169.
Han ble i 1177 erkebiskop i Lund etter Erkebiskop Eskil, og innledet med å kjempe for at den kanoniske rett ble etterlevd, men kom derfor snart i åpen konfrontasjon med folket i det østensundske Danmark. I 1180–1182 kuet han med velvillig bistand av skånelandske stormenn på det mest brutale vis de skånelandske bøndenes opprør mot hans politikk. Denne politikken innebar blant annet innføring av bispetiende. Etter at Knut VI ble konge i 1182 var Absalon i realiteten den som styrte Danmark.
Grunnkretser i Vindafjord kommune

Grunnkretser i Vindafjord kommune er delområder og grunnkretser som seksjonerer Vindafjord kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Edinson Cavani

Landslaget

Han ble tatt ut i Uruguays tropp til VM i fotball 2018 i Russland.
Mendizabalia

Utseende

Nokså små, slanke, metallisk glinsende praktbiller. Kroppen er nokså jevnbred og sylindrisk.  Antennene er nokså lange og sagtakkede eller kamformede. Hodet er rundet, ikke innbuktet mellom antennefestene. Pronotum er avrundet. Dekkvingene er jevnbrede med markerte punktrader.

Levevis

De fleste praktbillenes larver utvikler seg i ulike slags død ved. Billene legger egg på nylig døde stammer, men larveutviklingen kan ta ganske lang tid.

Utbredelse

Slekten er utbredt i Chile.
Hans Cappelen (1842–1924)

Utdannelse og arbeid

Hans Cappelen var utdannet ingeniør i Lausanne og Paris. Han var deretter ansatt ved forskjellige jernbaneanlegg til 1868. Senere ble han med i komiteene for anlegg av jernbane i Telemark.
Hans Cappelen overtok i 1873 eiendomskomplekset Gjemsø kloster sammen med broren Didrik Cappelen (1836-1914). Brødrene foretok i 1880-1890-årene flere store og mislykkede investeringer i industrivirksomhet i Skien og Grenland. De måtte derfor gradvis selge eiendommene inntil de avsluttet hele virksomheten med en privat akkord.
Hans Cappelen var med og opprettet Skiensfjordens Kreditbank der han var styreleder 1882-1897. Han medvirket til å danne Skiens Arbeiderakademi, Skien Tekniske Aftenskole, Skiensfjordens mekaniske Fagskole og Skien Telemark Turistforening. Han ble i 1897 administrerende direktør for Skien og Opland Privatbank.
Hans Cappelen var suppleant til Stortinget fra Skien 1874-1876, medlem av Skien formannskap 1875-1882 og ordfører i Solum 1886-1897.

Familie

Hans Cappelen var sønn til konsul Hans Cappelen (1803-1846), Gjemsø kloster, gift med kusinen Benedicte Cappelen.
Hans ble i 1874 gift med Anna Margaretha Schiøtt (1859–1929). De bodde først sammen med Hans' mor på herregården Gjemsø kloster, som til dels ble kalt for «Storeklosteret». Da hun døde i 1881, flyttet broren Didrik med familie til herregården, mens Hans med familie flyttet til eiendommen Lilleklosteret i Solum hvor han ble boende til sin død. Hans og Anna Margaretha har en lang rekke etterkommere som bor i Norge og flere andre land.
Sønnen Hans ble overrettssakfører i Hamar samt var far til bl.a. sosialrådmann Hans Cappelen (1910–1986), Oslo, ambassadør Johan Zeier Cappelen (1913–2007), Oslo, og justitiarius og statsråd Andreas Zeier Cappelen (1915–2008), Stavanger.
Hans Cappelens to andre sønner Ulrik og Thorvald var forretningsmenn og bodde henholdsvis i Paris og USA, mens sønnen Fredrik var ingeniør og ble leder for konsernet Borregaards eiendommer i Sverige, og datteren Benedicte ble gift med forretningsmannen Henry Melhuus.
Historien om den gråtende kamel

Rolleliste

Janchiv Ayurzana, Chimed Ohin, Amgaabazar Gonson, Zeveljamz Nyam, Odgerel Ayusch, Guntbaatar Ikhbayar, Ikhbayar Amgaabazar, Enkhbulgan Ikhbayar, Uuganbaatar Ikhbayar, Munkhbayar Lhagvaa, Ingeen Temee (kamel), Botok (kamel)
Hermiston kraftverk

Hermiston kraftverk er et varmekraftverk i Umatilla County i delstaten Oregon i det nordvestre USA, 15 km sør for Columbia River. Det har en installert produksjonskapasitet på 1.104 MW, fordelt på 2 like store blokker og én 630 MW-blokk med 1+1 moderne gassturbiner. Operatør er Perennial Power Holdings Ltd, men eier er Calpine Corp..
Utstyret er vesentlig levert av General Electric. Anlegget ble bygget ut i årene 1994–1996, og videre utvdiet med en 630 MW-blokk i 2002. Brenselkilden er naturgass, og subsidiært  fyringsolje i den nyeste enheten.
I Can Hear You Calling

«I Can Hear You Calling » er en sang skrevet av Carolae Donoghue og Nola York som ble spilt inn og gitt ut på singel med Nola York i 1967.
Wenche Myhre spilte inn sangen og ga den ut på albumet Som… en lekende vind i 1970. Den norske teksten er skrevet av David Hall. På norsk ble sangen kalt Om du bare en gang sa ifra.
Landkreis Chemnitz

Historie

Landkreis Chmenitz ble opprettet den 17. mai 1990 gjennom kommunalforvaltningen i DDR, ved å skilles ut fra byen Chemnitz. En rekke kommunesammenslåinger i 1994 reduserte antallet kommuner fra 31 til 24. I tillegg skjedde det en rekke flyttinger av kommuner til andre kretser i forbindelse med kretsreformen i Sachsen i 1994 og 1996. De fleste av disse ble overført til Landkreis Mittweida.
Kommunene Bräunsdorf, Grüna, Kändler, Limbach-Oberfrohna, Mittelbach, Niederfrohna, Pleißa og Röhrsdorf ble en del av den nye kretsen Landkreis Chemnitzer Land, kommunene Adorf, Burkhardtsdorf, Einsiedel, Kemtau, Klaffenbach og Neukirchen ble en del av den nye Landkreis Stollberg og kommunen Kleinolbersdorf-Altenhain ble en del av Mittlerer Erzgebirgskreis.
Nordic Journal of Human Rights

Historie

Det ble grunnlagt i 1983 under navnet Mennesker og Rettigheter med artikler på norsk og nordiske språk. Initiativtaker til tidsskriftet var menneskerettighetsjuristene Torkel Opsahl og Asbjørn Eide, som sammen også grunnla Institutt for menneskerettigheter (senere Norsk senter for menneskerettigheter). I 2004 skiftet tidsskriftet navn til Nordisk tidsskrift for menneskerettigheter. I 2010 skiftet det navn til Nordic Journal of Human Rights og ble et engelskspråklig tidsskrift. Tidsskriftet ble utgitt av Universitetsforlaget frem til det britiske forlaget Routledge overtok som utgiver i 2014.
U.S. Army Rangers

U.S. Army Rangers er en eliteavdeling i U.S. Army som minner om de svenske jegerkorpsene. Ranger-enhetene har sin historie tilbake til seks bataljoner som ble etablert under annen verdenskrig. 1ste rangerbataljon, den første av disse bataljonene, ble opprettet 19. juni 1942. I slaget om Cisterna, som sto ved Cisterna di Latina 30. januar til 2. februar 1944, ble to av de første rangerbataljonene (1ste og 3dje) fullstendig utslettet av tyske fallskjermjegere.
Rangerkompanier ble deretter opprettet under Koreakrigen og Vietnamkrigen. Siden 1974 har igjen rangerbataljoner eksistert, og de eksisterende ranger-enhetene er organisert i 75th Ranger Regiment, som ble etablert i 1986.
Mont-Valérien

Mont-Valérien er et fjell vest for Paris, kjent for sine militære befestninger. Det er steilt, men særlig høyt er det ikke; toppen rager 162 meter over havet. Det ligger i departementet Hauts-de-Seine på områder i kommunene Suresnes, Nanterre og Rueil-Malmaison, om lag ti kilometer vest for Paris. Den har utsyn over Bois de Boulogne.
VJ

En VJ er en profesjonell video-journalist. En journalist som gjør den jobben journalist og videofotograf ellers ville gjort sammen. Andre definerer det som en performancekunstner som lager levende visuell kunst, gjerne video, på store skjermer på konserter, nattklubber og musikkfestivaler ofte i samband med andre utøvende kunstnere. Resultatet blir en levende multimediaforestilling, som også kan inkludere musikk, skuespillere og dansere og både levende film, og video som er tatt opp på forhånd.
Aphilesthes

Utseende

En middelsstor, avlang, ensfarget brunlig trebukk. Oversiden er tett kledt med fine, korte, lyse hår. Pronotum har vinkelaktig utstående sider, bortsett fra en blank midtstripe er det tett kledt med lys bestøvning. Dekkvingene er parallellsidige.

Utbredelse

Arten er utbredt i Sør- og Mellom-Amerika, fra Panama i nord til Bolivia i sør.
Radio Gaga

Radio Gaga er en norsk tegneserie i stripeformat av tegnet av Flis (Øyvind Sagåsen).
Hovedpersonen Tobben er redaktør i lokalradioen Radio Gaga, hvor han prøver å holde orden på de øvrige medarbeiderne. hva som sjeldent lykkes.
Det er i de seks hovedpersonenes svært forskjellige syn på verden som skaperabsurde situasjoner.
Serien debuterte i 2001 i bladet Bizarro, som ble utgitt av Egmont Serieforlaget. Da det ble nedlagt, gikk serien over i bladet Ernie, for til slutt å ende opp i bladet Pondus. Fra 1. februar 2019 kom serien som eget blad, med 9 utgivelser første året. Serien er også å finne i flere norske aviser (Aftenposten, Nordlys ), samt en rekke mindre publikasjoner.
Selvsensur

Selvsensur er når man utøver sensur overfor seg selv. Selvsensur inntreffer når man er redd for å støte noen, og praktiseres flittigst av journalister, filmskapere, forfattere og forlag.
Mercedes-Benz SL-Klasse

Mercedes-Benz SL-Klasse er en serie sports-/Grand tourer-biler som produseres av den tyske bilprodusenten Mercedes-Benz. Serien har vært i sammenhengende produksjon siden 1955.

R121 (1955–1963)

190 SL var forgjengeren til SL-serien, og ble fra introduksjonen i 1955 av kjent for sin pålitelighet og langturskomfort snarere enn tradisjonelle sportsbilegenskaper, kjennetegn som har fulgt SL-Klassen helt fra introduksjonen av og frem til i dag. Mellom 1955 og 1963 ble R121 produsert i 25,881 eksemplarer.

W113 (1963–1971)

W113 fikk raskt tilnavnet «Pagode», på grunn av den spesielle formen på bilens hardtop-tak. Opprinnelig var modellen tenkt som erstatter for både 190SL og 300SL, men i praksis var det få som så den som arvtaker for den klassiske sportsbilen, og i stedet fortsatte den i samme spor som 190SL. Teknisk sett bygget bilen på 220SE, med noe større motor. Senere ble den også produsert i variantene 250SL og 280SL. W113 var i produksjon frem til 1971, og ble totalt produsert i 48,912 eksemplarer.
280SL er ofte oppfattet som den mest populære blant entusiaster, men 230SL tilbyr like mye kjøreglede. 280SL har noe mykere fjæring og veier ca. 60 kg mer enn 230SL. 230SL var i produksjon fra 1963 til 1967, mens 250SL var i produksjon fra 1966 til 1968 og 280SL ble produsert mellom 1967 og 1971. 
W113 er også kjent som den første sportsbilen som hadde støtsabsorberende soner foran og bak, samt et ratt som ikke ville trenge inn i kupeen ved en kollisjon. Dørene er laget i alluminum.

R107 (1971–1989)

R107 er den Mercedes-modellen som har vært i produksjon lengst i moderne tid. Den lyktes å overleve en epoke der man trodde åpne biler var dødsdømt på grunn av svært strenge sikkerhetskrav fra amerikanske myndigheter – noe som blant annet sørget for at samtlige amerikanske bilprodusenter sluttet med produksjon av åpne biler i en periode. R107 klarte sikkerhetskravene, og kunne derfor selges også i USA. Bilen kalles ofte «Der Panzerwagen» – et tilnavn den fikk internt i Mercedes-Benz under utviklingen grunnet den kraftige konstruksjonen. Medaljens bakside var den høye vekten, noe som sørget for introduksjonen av V8-motor i SL-serien.
R107 gikk ut av produksjon i 1989, etter en produksjonssyklus på 18 år og omkring 237,000 produserte eksemplarer.

R230 (2001–2011 )

R230 ble introdusert i 2001 og var i produksjon til 2011. Dette var den første SL-modellen med nedfellbart ståltak, og bilen deler mye av sin avanserte teknikk med S-Klasse og CL-Klasse. Modellen fikk en ansiktsløftning i 2006, og da også blant annet høyere motoreffekt. I 2007 ble motorprogrammet ytterligere oppgradert med motorer fra den siste S-Klassen, W221.
Øyfjorden (Hasvik)

Øyfjorden (nordsamisk: Duorppalvuotna) er en fjord på Sørøya i Hasvik kommune i Finnmark. Den er 6,5 kilometer lang, og går nordover fra innløpet mellom Fuglberget og Ramnes inn til Nordbotn i fjordbotnen.
Fjorden deler seg i tre våger helt innerst, som regnet fra vest er: Sørbotn, Midtbotn og Nordbotn. Den største dybden i fjorden er 118 meter ute ved munningen. Det ligger flere små øyer i fjorden, hvorav den største er Øyfjordholmen, som er 1,1 kilometer lang.
Stigmella myrtillella

Utseende

En liten (vingespenn 5-6,5 millimeter), brunlig møll. Hodet og kragen (fremste del av thorax) er kledt med oppstående, lysgule, hårlignende skjell, det forstørrede, innerste antenneleddet er hvitt. Kroppen og forvingen er gråbrune, uten noen påfallende glans. Forvingen har et nokså bredt, hvitt tverrbånd som er bredest ved bakkanten. Bakvingen er lyst gråbrun. Larven er gul med lysbrun hodekapsel.

Levevis

Larvene lever i bladene på blåbær (Vaccinium myrtillus) og blokkebær (Vaccinium uliginosum), helst i barskog, sjeldnere på åpne heier. Arten har én generasjon hvert år, de voksne møllene flyr i juni-juli. Larven minerer i bladene fra august til oktober, larvegangen snor og utvider seg og gangene gror gjerne etter hvert sammen til en sammenhengende flekk, larvens ekskrementer ligger som en midtgang i gangene.

Utbredelse

Arten er utbredt i det meste av Europa, men funn mangler i noen områder. I Norge finnes den trolig over hele landet.
Stavlegje

En stavlegje er den øverste horisontale stokken eller bjelken i en vegg av stavverk eller av lafteverk. I et grindverk er stavlegjen den horisontale stokken som hviler på øverst på knutepunktene mellom staver og beter. I alle disse byggemåtene er stavlegjene de takbærende leddene i konstruksjonen, unntatt i laftehus med åstak. Begrepet stavlegje er knyttet til byggemåtene i eldre norsk byggeskikk. I Midt-Norge og Nord-Norge ble det tilsvarende leddet i stavlinehus kalt stavline. På Vestlandet ble det kalt takrame. I eldre bindingsverk på Østlandet ble dette øverste leddet som bandt stolpene sammen og bar taket kalt rem eller remstykke. I moderne lett bindingsverk blir det samme bygningsleddet som oftest kalt toppsvill.
Betegnelsen «stavlegje» må opprinnelig ha oppstått i fagspråket blant tømrere som oppførte hus i stavverk, siden den uttrykkelig beskriver noe som «ligger på stavene». Da lafteverk fikk innpass i byggeskikken, ble betegnelsen overført også til laftehus, selv om de har vegger av liggende tømmer. Fra forskjellige dialekter kjennes i tillegg til «stavlægja» betegnelser som «gardlægja», «ålestokk», «raftlægje», «raftall», «raftstokk» og «veggbandstokk».
Kong Edvard VII og Dronning Alexandras kroningsmedalje

Kong Edvard VII og Dronning Alexandras kroningsmedalje er en britisk medalje innstiftet i 1902 til minne om kroningen av Edvard VII og dronning Alexandra. Den ble utdelt i stort antall i forbindelse med kroningshøytidelighetene 26. juni 1902 og i året som fulgte.

Utforming

Medaljen er i sølv eller bronse og bærer på forsiden et venstrevendt dobbeltportrett av kong Edvard og dronning Alexandra, begge med krone på hodet og iført kroningsskrud. Medaljen har en forhøyet kan utformet som en laurbærkrans  holdt sammen av et bånd og har en krone på toppen. Baksiden bærer kongemonogram og datoen «26 JUNE 1902». Den er opphengt i et mørkt blått bånd med en smal rød midtstripe og smale hvite kanter.
Medaljen ble formgitt av E. Fuchs.

Tildeling

Kong Edvard VII og Dronning Alexandras kroningsmedalje ble tildelt kongelige, tjenestegjørende ved det kongelige hoff, gjester ved kroningsfestlighetene, offiserer i hær og flåte, medlemmer av regjeringen og framtredende statstjenestemenn. Tildeling av medaljen strakte seg til slutten av august 1903. Det ble utdelt 3493 i sølv og 6054 i bronse.
Kong Haakon ble tildelt Kong Edvard VII og Dronning Alexandras kroningsmedalje.
Makedonske dynasti

Opprinnelse

Det er hevdet at dynastiets grunnlegger var av armensk opprinnelse ettersom det også er referert til som det «armenske dynasti». Basileios’ etniske opprinnelse er uansett nokså usikker, men det er antatt at hans posisjon var avhengig av støtte fra armenerne.
Íhaldsflokkurinn

Íhaldsflokkurinn (Det konservative parti) var et politisk parti på Island etablert i Reykjavík den 24. februar 1924.
Partiet gikk senere inn i Frjálslyndi flokkurinn (1926–1929) sammen med Borgaraflokkurinn (1923–1926), som var etterkommeren til Heimastjórnarflokkurinn (Hjemmestyrepartiet) (1900–1923). I 1929 var partiet med på å etablere Sjálfstæðisflokkurinn (Selvstendighetspartiet) som siden har vært islands største politiske parti.
Partiet var det første egentlige høyrepartiet på Island og konkurrerte med Framsóknarflokkurinn (Fremskrittspartiet) og Alþýðuflokkurinn (Sosialdemokratene).
Partiavisa til Íhaldsflokkurinn var Morgunblaðið som ble med over til det nye Selvstendighetspartiet.
Partiets eneste leder var Jón Þorláksson.
Xiangyang (Xiangfan)

Xiangyang eller Siangyang (tradisjonell kinesisk: 襄陽, forenklet kinesisk: 襄阳, pinyin: Xiāngyáng) var en kinesisk by i det nordvestre Hubei. I dag er Xiangyang – nå et bydistrikt – slått sammen med nabobyen Fancheng, så de sammen utgjør by på prefekturnivå Xiangfan.

Historie

I Romansen om de tre riker heter det at det var i nærheten av Xiangyang at Zhuge Liang mottok sine tre besøk fra Liu Bei. Xiangyang var også hvor Sun Jian kjempet mot Liu Biao i 191 i de tre rikers tid.
Xiangyang er imidlertid mest kjent fra de mongolske invaderende styrkers lange og blodige beleiring (1267–1273). Den var også en viktig by i De tre rikers tid.

Kirkehistorie

Xianggang er også sete for et katolsk bispedømme som fremdeles bærer dette navn. Området ble utskilt fra det apostoliske vikariat Laohekou i 1936 og ble da et apostolisk prefektur under ledelse av kinesisk sekulargeistlighet. Det ble så elevert til bispedømme i 1951. Ved midten av 1949, sist gang det var mulig å utarbeide en grundig kirkelig statistikk, var det 20.047 katolikker blant områdets 1,5 mill. innbyggere og hele 15.546 katekumener (kandidater til voksendåp). Av de 22 prestene var to utlendinger, av de 34 ordenssøstre var 6 utenlandske. Bispedømmet hadde to sykehus, ett hjem for foreldreløse barn, ett hospits for eldre, og fire skoler med 367 elever. Allerede på Kangxi-keiserens tid (1662–1722) var det katolikker i landsbyer i området, særlig nær Qaoyang og Nanchang. Da den katolske misjon skjøt fart i området etter 1838, med italienske misjonærer og kinesiske utdannet ved Collegio cinese della Sacra Famiglia i Napoli, steg antallet kristne raskt. Hyppige uroligheter og forfølgelser førte til både utvandring og frafall, slik at antallet katolikker bar nede i 1325 i 1870. Men i 1935 var det vokst til 19.987.

Samferdsel

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Lichnia

Utseende

Små (4-8 millimeter), avlange, sterkt hårete, brune oldenborrer. Kroppen er kledt med lange, utstående, mørke hår.

Levevis

De voksne insektene er aktive flygere og finnes oftest på blomster der de eter pollen og nektar. Der er aktive om dagen i solskinn. De er ikke kjent som skadedyr, men kan være viktige pollinatorer. Larvene er ukjente men lever trolig i jorda som de fleste andre oldenborrer. Disse artene lever på tørre, sandete steder mindre enn 2000 meter over havet.

Utbredelse

Denne gruppen er endemisk for Chile, der de finnes i de sentrale og sørlige delene av landet.
Svømming under Asialekene 1994

Svømming under Asialekene 1994. Svømming var en av flere sporter under de tolvte Asialekene som ble arrangert i Hiroshima i Japan. Det var tolvte gangen som svømming var på programmet under Asialekene. Svømmekonkurransenne ble avviklet i perioden 3. til 8. oktober 1994. Det var totalt trettien øvelser, seksten for menn og femten for kvinner. Kina ble beste nasjon med femten gullmedaljer foran Japan med ti.
Hadash

Navn

Akronymet Hadash står for haHazit haDemokratit leSHalom veleShivyon (החזית הדמוקרטית לשלום ולשוויון, som på norsk blir Demokratisk front for likhet og fred, og også er det hebraiske ordet for «ny», som muligens viser til et av de største partiene som sto bak grunnleggelsen av Hadash, Rakah (hebraisk akronym for Nye kommunistiske liste). På arabisk er partiet kjent som al-Jabha al-Dimokratiya lil-Salam wa'al-Musawa (arabisk: الجبهه الدمقراطية للسلام والمساواة).

Politikk og ideologi

Hadash krever total tilbaketrekning av alle jødiske bosetninger fra Vestbredden og Gaza, samt at en palestinsk stat blir opprettet i disse områdene. Det støtter at de palestinske flyktningene har rett på å vende tilbake og få oppreisning. Partiet arbeider også for sterkere faglige rettigheter og en utbygd sosialsektor.
I Israel betraktes Hadash som et venstreekstremt arabisk parti. Majoriteten av partiets valg- og medlemskrets er palestinere, men også en ganske stor del er jøder. For eksempel var Hadashs partileder i mange år Meir Vilner. Hadash definerer seg selv som antisionistisk, i tråd med marxistisk motstand mot nasjonalisme, og krever at Israel skal forandres fra en jødisk til en sekulær, mangekulturell stat. Det arbeider for at palestinske arabere skal få status som nasjonal minoritet i Israel.

Representanter i Knesset

I valget i 2006 fikk Hadash 3 seter i Knesset av totalt 120, og representeres derved av Mohammad Barakeh, Hana Sweid og Dov Khenin. Tidligere har Tamar Gozansky, Issam Makhoul og Tawfiq Ziad vært representanter for Hadash.
Engelschiøn Marwell Hauge

Historie

Navnet Engelschiøn Marwell Hauge stammer opprinnelig fra to ulike familieselskaper. Leiv Engelschiøn AS ble stiftet i 1927 og endret senere navnet til Engelchiøn Cosmetique AS. Marwell Hauge AS ble stiftet i 1940, og slo seg i 1972 sammen med Collett og ble dermed selskapet Collett Marwell Hauge. I 1994 foretok Engelchiøn Cosmetique AS et oppkjøp av Marwell Hauge, og i 1998 ble de fusjonert til det nåværende selskapet Engelschiøn Marwell Hauge AS.

Eiere

EMH eies av det sveitsiske konsernet Valora Trade Norway (80%) og den danske kosmetikkdistributøren Sæther Nordic (20%).
Government Property Agency

Government Property Agency er en britisk etat etablert 1. april 2018, underlagt Cabinet Office. Etaten skal overta eierskapet til, og forvaltningen av, store deler av statens sivile eiendomsportefølje. Porteføljen vil bestå av rundt 1 000 eiendommer, inkludert tolv strategiske «nav», i hele Storbritannia.
WBwso

WBwso (Web Builder Web Site Owner Program) var et britisk pyramidespill ledet av David Taylor. Selskapet var i markedet fra 2008 til 2010.
Selskapet oppga selv å drive med oppkjøp og foredling av nettsider og domener i den hensikt å tjene penger på annonser. Denne virksomheten skulle ifølge deres egen markedsføring kunne gi en avkastning på 0,61 % pr. dag. 18. september 2010 oppgav selskapet på sine nettsider at de hadde stoppet å ta imot flere medlemmer, og mot slutten av 2010 forsvant selskapets nettsider helt.
Britiske myndigheter har offisielt erklært at WBwso Ltd. ikke hadde autorisasjon til å tilby investeringer i Storbritannia.
Trenkorpset

Trenkorpset var et korps i den norske hæren med ansvar for tren. Korpset ble opprettet 1. januar 1889 og bestod opprinnelig av tre kompanier. I 1896 ble det utvidet til å bestå av en linjebataljon og en landvernbataljon med totalt seks kompanier. Ved hærordningen av 1911 kom korpset fortsatt til å bestå av seks kompanier, ett for hver brigade/divisjon.
Fra 1890 til 1930 hørte Automobilkorpset under Trenkorpset.  Da ble det en selvstendig avdeling.
I 1929 ble det bestemt at trenkompanienes beholdninger av alle typer materiele skulle overføres til feltartilleriet.  Trenkorpset ble lagt ned i 1934 og erstattet av Forsyningskorpset.